ओपनिंग मुकाबला इंग्लैंड-न्यूजीलैंड के बीच, BCCI ने ICC को भेजा शेड्यूल ड्राफ्ट
भारत में होने वर्ल्ड कप के दौरान टीम इंडिया और पाकिस्तान के मैच अहमदाबाद के नरेंद्र मोदी स्टेडियम में खेला जाएगा। भारतीय क्रिकेट कंट्रोल बोर्ड वनडे वर्ल्ड कप के शेड्यूल को ड्राफ्ट कर लिया है और इससे इंटरनेशनल क्रिकेट काउंसिल के पास भेजा गया है।
क्रिकेट का वन डे वर्ल्ड कप अक्टूबर से नवंबर के बीच भारत में खेला जाएगा। BCCI ने मैचों का शेड्यूल ड्राफ्ट तैयार कर ICC को भेज दिया है। ड्राफ्ट के मुताबिक, टूर्नामेंट की शुरुआत 5 अक्टूबर को अहमदाबाद से होगी। ओपनिंग मैच इंग्लैंड और न्यूजीलैंड के बीच खेला जाएगा।
भारत का पहला मैच 8 अक्टूबर को चेन्नई में ऑस्ट्रेलिया के खिलाफ होगा। टूर्नामेंट का सबसे बड़ा मैच यानी भारत और पाकिस्तान का मुकाबला 15 अक्टूबर को खेला जाएगा। ये मैच अहमदाबाद में एक लाख दर्शक क्षमता वाले नरेंद्र मोदी स्टेडियम में होगा। वर्ल्ड कप फाइनल 19 नवंबर को अहमदाबाद में खेला जाएगा।
पाकिस्तान के मैच अहमदाबाद के अलावा हैदराबाद, बेंगलुरु, चेन्नई और कोलकाता में होंगे।
क्रिकेट वेबसाइट ESPNCRICINFO के मुताबिक, यह शेड्यूल ड्राफ्ट ICC ने वर्ल्ड कप खेलने वाली सभी टीमों को भेज दिया है। उनका फीड बैक लेने के बाद अगले हफ्ते फाइनल शेड्यूल जारी किया जाएगा।
शेड्यूल में BCCI लेट, टिकटों की जानकारी भी सामने नहीं आई
2015 और 2019 में हुए वन डे वर्ल्ड कप का शेड्यूल एक साल पहले जारी कर दिया गया था। 2023 वर्ल्ड कप का शेड्यूल अभी तक फाइनल नहीं हुआ है। टूर्नामेंट शुरू होने में 4 महीने से कम का वक्त बचा है। 27 मई को BCCI के सचिव जय शाह ने कहा था कि वर्ल्ड कप का शेड्यूल वर्ल्ड टेस्ट चैम्पियनशिप के दौरान जारी कर दिया जाएगा। शेड्यूल में देरी के चलते ही ICC वर्ल्ड कप मुकाबलों के लिए टिकटों की डिटेल भी जारी नहीं कर पाया है।
एशिया कप में पाकिस्तान के प्रपोजल को मंजूरी संभव, फिर टीम वर्ल्ड कप खेलने में शर्तें नहीं रखेगी
एशियन क्रिकेट काउंसिल (ACC) एशिया कप के लिए पाकिस्तान के क्रिकेट बोर्ड (PCB) का प्रस्ताव मंजूर कर सकती है। न्यूज एजेंसी PTI के मुताबिक, PCB ने प्रपोजल दिया है कि भारत के सभी मैच श्रीलंका में कराए जाएं और बाकी मुकाबले पाकिस्तान में हों। ACC एशिया कप को लेकर आधिकारिक ऐलान मंगलवार यानी 13 जून को कर सकती है। इसके बाद पाकिस्तान के भारत में वर्ल्ड कप खेलने का रास्ता भी साफ हो जाएगा।
ACC के एक मेंबर ने बताया कि सीईओ जिऑफ एलार्डिस और चेयरमैन ग्रेग बार्कले ने कराची में PCB के चेयरमैन नजम सेठी से मुलाकात की थी। इस मीटिंग में ही यह स्पष्ट कर दिया गया था कि पाकिस्तान वर्ल्ड कप में खेलने के लिए कोई शर्त नहीं रखेगा, क्योंकि एशिया कप के 4 मैच उसके देश में ही कराए जाएंगे।
स्पोर्ट्स की अन्य खबरें भी पढ़ें... 
WTC फाइनल हारने की 6 वजहें:वर्ल्ड नंबर-1 बॉलर को बाहर बैठाया, 4 बेस्ट प्लेयर भी नहीं खेले; थके हुए थे खिलाड़ी
टीम इंडिया लगातार दूसरी बार वर्ल्ड टेस्ट चैम्पियनशिप का फाइनल मैच हार गई है। ऑस्ट्रेलिया ने 209 रनों से मुकाबला जीता। पिछले 10 साल में भारतीय टीम 8 ICC टूर्नामेंट के नॉकआउट में पहुंची, इनमें चार फाइनल खेले, लेकिन एक भी खिताब नहीं जीत सकी। पूरी खबर पढ़ने के लिए यहां क्लिक करें... 
WTC फाइनल-5 दिन के मोमेंट्स:कोहली-जडेजा 3 गेंदों में आउट, शार्दूल को 3 जीवनदान, ग्रीन का कॉन्ट्रोवर्शियल कैच और लाबुशेन की नींद
ऑस्ट्रेलिया ने वर्ल्ड टेस्ट चैम्पियनशिप (WTC) का फाइनल जीत लिया है। कंगारुओं ने भारत को 209 रन से हराया। मैच के आखिरी दिन भारत को 280 रन की जरूरत थी, लेकिन टीम ने एक ही सेशन में अपने सभी विकेट गंवा दिए। स्टीव स्मिथ ने विराट कोहली का फ्लाइंग कैच पकड़ा। पूरी खबर पढ़ने के लिए यहां क्लिक करें... 